 Dịka a sị na ọnọdụ dịba àñaa, e nyebere onye nke ya kacha njọ aka, onyeisi ụka Katọliiki nụwa gbaa gburugburu, bụ Pope Francis emeela ka a mara na Ụkọchukwu Oseburụwa Fada ndị nọ nime-ime obodo nwezịrị ike ịlụ nwaanyị nọnọdọ dị añaa, iji nyere ndụ ha na ọrụ ha aka.  Pope mere ka a mara nke a nokwu ọ gwàrà ndị nta akụkọ ụbọchị Mọnde nime ụgbọelu oge ọ na-eme njem ga-ewe ya abalị isii ịgaru Panama bụ nke dị na mpaghara Central America nebe nkèwa Ohimiri Caribbean na Ogbu Mmiri Pacific.O kwùrù na ya agaghị anọgide tie aka nikè sị ka ndị Ụkọchukwu Oseburụwa Fada niile lụbazie nwaanyị nihi na nke ahụ ga-anọ ọdụ ka mmadụ ịgbakụta chi ya azụ ma nye mkpebi nke aka ya, dịka ọ ghọtara na a sị onye buru chi ya ụzọ, ọ gbagbuo onwe ya nọsọ.Otu ọ dị, o kwuru na o nwere ndị ọnọdụ ha dị iche, ọ kachasị nime-ime obodo dị iche iche dịka Amazọn na ụfọdụ mpaghara Pacific dịpụgara adịpụga, bụ ebe adịghịdị enwete ndị Fada ga-aka ụka ma ya fọdụzie ime ihe ndị ọzọ a na-eme nụlọ ụka.O kwuzịrị na nihi nke a na nọnọdụ dị otu ahụ, na e nwere ike ichibe ndị okenye nobodo ahụ ma ọ bụ ndị ọzọ nwere mmasị ma tozuo oke ịbà nọrụ ụka Fada na-agbanyeghị na onye ahụ ọlụgo nwaanyị ma ọ bụ na ọ lụbeghị; ka o wee nwee ike ịrụ ọrụ dịka onye Ụkọchukwu Oseburụwa nobodo ahụ na nokirikiri ebe ahụ niile. 